CELEX: 52009PC0386
Language: mt
Date: 2009-07-20
Title: Proposta għal deċiżjoni tal-Kunsill dwar l-istabbiliment ta’ pożizzjoni Komunitarja li għandha tiġi adottata fl-Organizzazzjoni għas-Sajd fil-Majjistral tal-Atlantiku

Avviż Legali Importanti

|

52009PC0386

Proposta għal deċiżjoni tal-Kunsill dwar l-istabbiliment ta’ pożizzjoni Komunitarja li għandha tiġi adottata fl-Organizzazzjoni għas-Sajd fil-Majjistral tal-Atlantiku  /* KUMM/2009/0386 finali */  

	[pic] | KUMMISSJONI TAL-KOMUNITAJIET EWROPEJ |Brussel 20.7.2009KUMM(2009) 386 finaliProposta għalDEĊIŻJONI TAL-KUNSILLdwar l-istabbiliment ta’ pożizzjoni Komunitarja li għandha tiġi adottata fl-Organizzazzjoni għas-Sajd fil-Majjistral tal-AtlantikuMEMORANDUM TA’ SPJEGAZZJONISkont it-tieni subparagrafu tal-Artikolu 300(2) tat-Trattat tal-KE, il-pożizzjonijiet li jkunu se jiġu adottati f’isem il-Komunità fi ħdan l-Organizzazzjonijiet Reġjonali għall-Ġestjoni tas-Sajd meta dawn ikollhom jieħdu deċiżjonijiet b’effetti ġuridiċi, bl-eċċezzjoni ta’ deċiżjonijiet li jissupplimentaw jew li jemendaw il-qafas istituzzjonali tagħhom, għandhom jiġu deċiżi mill-Kunsill, b’maġġoranza kwalifikata fuq proposta mill-Kummissjoni.Fid-dawl ta' dan l-obbligu, u skont Deċiżjonijiet tal-Kunsill u proposti simili mill-Kummissjoni Ewropea lill-Organizzazzjonijiet oħra Reġjonali għall-Ġestjoni tas-Sajd, il-Kummissjoni Ewropea tipproponi din id-deċiżjoni sabiex tistabbilixxi l-pożizzjoni Komunitarja li għandha tiġi adottata fl-Organizzazzjoni għas-Sajd fil-Majjistral tal-Atlantiku. Din il-proposta ssegwi l-istess approċċ bħal ta' Organizzazzjonijiet oħra Reġjonali tal-Ġestjoni tas-Sajd sabiex tiġi żgurata l-konsistenza.Proposta għalDEĊIŻJONI TAL-KUNSILLdwar l-istabbiliment ta’ pożizzjoni Komunitarja li għandha tiġi adottata fl-Organizzazzjoni għas-Sajd fil-Majjistral tal-AtlantikuIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 37, flimkien mat-tieni subparagrafu tal-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) L-Artikolu 33 tat-Trattat tal-KE, flimkien mal-Artikolu 32 tiegħu, jistipula li wieħed mill-għanijiet tal-Politika Komuni tas-Sajd huwa li tiżgura d-disponibbiltà tal-provvisti. Ir-Regolament (KE) Nru 2371/2002[1] jipprovdi li l-Komunità għandha tapplika l-approċċ prekawzjonarju hija u tadotta miżuri maħsuba biex jipproteġu u jikkonservaw ir-riżorsi akkwatiċi ħajjin, biex tipprovdi għall-isfruttar sostenibbli tagħhom u sabiex jiġi minimizzat l-impatt tal-attivitajiet tas-sajd fuq l-ekosistemi tal-baħar. Jipprovdi wkoll li l-Komunità għandha timmira għal implimentazzjoni gradwali ta' approċċ orjentat lejn l-ekosistemi għall-ġestjoni tas-sajd, u timmira biex tikkontribwixxi għal attivitajiet tas-sajd effiċjenti fi ħdan industrija tas-sajd u tal-akkwakultura ekonomikament vijabbli u kompetittiva, li tipprovdi livell ta' għixien ġust għal dawk li jiddependu fuq l-attivitajiet tas-sajd u li tqis l-interessi tal-konsumaturi.(2) Bir-Regolament (KEE) Nru 3179/78[2], il-Komunità Ewropea approvat il-Konvenzjoni dwar il-Kooperazzjoni Multilaterali fil-Ġejjieni rigward is-Sajd fil-Majjistral tal-Atlantiku tal-1979, li stabbiliet l-Organizzazzjoni għas-Sajd fil-Majjistral tal-Atlantiku (NAFO) u kienet sussegwentement emendata fl-2007. Fin-NAFO, il-Kummissjoni tas-Sajd hija responsabbli għall-adozzjoni ta' proposti regolatorji maħsuba sabiex jiżguraw il-konservazzjoni u l-użu sostenibbli fit-tul tar-riżorsi tas-sajd fiż-Żona Regolatorja u sabiex jiġi mminimizzat l-impatt tal-attivitajiet tas-sajd fuq l-ekosistemi tal-baħar. Dawn il-proposti jistgħu jsiru miżuri vinkolanti għall-Komunità.(3) Skont it-tieni subparagrafu tal-Artikolu 300(2) tat-Trattat tal-KE, il-pożizzjoni Komunitarja fl-entitajiet stabbiliti bi ftehimiet reġjonali dwar is-sajd li jissejħu sabiex jadottaw deċiżjonijiet li għandhom effetti ġuridiċi (iżda li ma jimmodifikawx il-qafas istituzzjonali tal-ftehimiet konċernati) għandha tiġi adottata b'maġġoranza kwalifikata b'deċiżjoni tal-Kunsill, fuq proposta mill-Kummissjoni.IDDEĊIEDA KIF ĠEJ:Artikolu 1Il-pożizzjoni li għandha tiġi adottata f'isem il-Komunità fil-Kummissjoni tas-Sajd tal-Organizzazzjoni għas-Sajd fil-Majjistral tal-Atlantiku meta dik il-Kummissjoni tissejjaħ biex tadotta deċiżjonijiet li għandhom effetti ġuridiċi, hija stipulata fl-Anness għal din id-Deċiżjoni.Artikolu 2Il-pożizzjoni tal-Komunità stipulata fl-Anness għal din id-Deċiżjoni għandha tiġi vvalutata u, fejn xieraq, tiġi riveduta mill-Kunsill fuq proposta mill-Kummissjoni, sa mhux aktar tard mil-laqgħa annwali tal-Kummissjoni tas-Sajd tal-Organizzazzjoni għas-Sajd fil-Majjistral tal-Atlantiku fl-2014.Magħmul fi Brussell,Għall-KunsillIl-PresidentANNESSIl-pożizzjoni tal-Komunità fil-Kummissjoni tas-Sajd tal-Organizzazzjoni għas-Sajd fil-Majjistral tal-Atlantiku1. PRINċIPJIFil-qafas tan-NAFO, il-Komunità Ewropea għandha:a) taġixxi skont l-għanijiet segwiti mill-Komunità fi ħdan il-qafas tal-Politika Komuni tas-Sajd, b'mod partikolari permezz ta’ approċċ prekawzjonarju li jipprovdi għall-isfruttar sostenibbli ta’ speċijiet regolati min-NAFO, li jippromwovi l-implimentazzjoni gradwali ta’ approċċ orjentat lejn l-ekosistemi għall-ġestjoni tas-sajd, u li jimminimizza l-impatt tal-attivitajiet tas-sajd fuq l-ekosistemi tal-baħar, kif ukoll permezz tal-promozzjoni ta’ sajd Komunitarju ekonomikament vijabbli u kompetittiv, li jipprovdi livell ġust ta’ għixien għal dawk li jiddependu fuq l-attivitajiet tas-sajd u li jqis l-interessi tal-konsumaturi;b) tiżgura li l-miżuri tan-NAFO jkunu skont l-għanijiet tal-Konvenzjoni tan-NAFO;c) tiżgura li l-miżuri tan-NAFO jkunu konsistenti mal-liġi internazzjonali, u partikolarment mad-dispożizzjonijiet tal-Konvenzjoni tan-NU dwar il-Liġi tal-Baħar, mal-Ftehim tan-NU marbut mal-Konservazzjoni u l-Ġestjoni tal-Istokkijiet tal-Ħut Transżonali u tal-Ħut li Jpassi Ħafna u mal-Ftehim għall-promozzjoni tal-konformità mal-miżuri internazzjonali tal-konservazzjoni u l-ġestjoni tal-bastimenti tas-sajd fl-ibħra miftuħa;d) tippromwovi pożizzjonijiet konsistenti fi ħdan l-Organizzazzjonijiet Reġjonali għall-Ġestjoni tas-Sajd;e) tfittex sinerġiji mal-politika li qed issegwi l-Komunità bħala parti mir-relazzjonijiet bilaterali tas-sajd ma' pajjiżi terzi, u tiżgura l-koerenza mal-politika tagħha tar-relazzjonijiet esterni;f) tiżgura li l-impenji internazzjonali tal-Komunità jiġu rispettati.2. OrjentazzjonijietIl-Komunità Ewropea għandha, fejn xieraq, tagħmel ħilitha sabiex tappoġġa l-adozzjoni min-NAFO tal-azzjonijiet li ġejjin:a) miżuri ta' konservazzjoni u ġestjoni għar-riżorsi tas-sajd fiż-Żona Regolatorja tan-NAFO u, fejn xieraq, iż-Żona tal-Konvenzjoni tan-NAFO ibbażati fuq l-aqwa parir xjentifiku disponibbli, inklużi t-TACs u l-kwoti għall-ispeċijiet regolati min-NAFO. Fejn meħtieġ, għandhom jitqiesu miżuri speċifiċi għall-istokkijiet li jbatu minn sajd żejjed sabiex tiġi evitata żieda fl-attivitajiet tas-sajd;b) reviżjoni tal-miżuri ta' monitoraġġ, kontroll u sorveljanza fiż-Żona Regolatorja tan-NAFO sabiex tittejjeb l-effiċjenza tal-miżuri tal-kontroll u tissaħħaħ il-konformità mal-miżuri tan-NAFO;c) tisħiħ tal-azzjoni kontra l-attivitajiet tas-sajd illegali, mhux irrapurtat u mhux regolat (IUU);d) miżuri protettivi għall-ekosistemi vulnerabbli tal-baħar fiż-Żona Regolatorja tan-NAFO skont ir-Riżoluzzjonijiet tal-Assemblea Ġenerali tan-Nazzjonijiet Uniti;e) żvilupp ta’ approċċi komuni ma’ Organizzazzjonijiet Reġjonali għall-Ġestjoni tas-Sajd oħra, inkużi l-Kummissjoni tas-Sajd fil-Grigal tal-Atlantiku, l-Organizzazzjoni tat-Tramuntana tal-Atlantiku għall-Konservazzjoni tas-Salamun u l-Kummissjoni Internazzjonali għall-Konservazzjoni tat-Tonn tal-Atlantiku;f) miżuri tekniċi addizzjonali ibbażati fuq il-pariri mill-Kunsill Xjentifiku tan-NAFO. [1] ĠU L 358, 31.12.2002, p. 59[2] ĠU L 378, 30.12.1978, p. 1.